title: Neuvoston päätös, 2014/901/YUTP annettu 12 päivänä joulukuuta 2014 , Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta

text:
               13.12.2014

               FI

               Euroopan unionin virallinen lehti

               L 358/28

         NEUVOSTON PÄÄTÖS, 2014/901/YUTP
   annettu 12 päivänä joulukuuta 2014,
   Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon Syyriaan kohdistettavista rajoittavista toimenpiteistä 31 päivänä toukokuuta 2013 annetun neuvoston päätöksen 2013/255/YUTP (1),
   sekä katsoo seuraavaa:

               (1)

               Neuvosto hyväksyi 31 päivänä toukokuuta 2013 päätöksen 2013/255/YUTP.

               (2)

               Neuvosto päätti 20 päivänä lokakuuta 2014 kieltää lentopetrolin ja sen lisäaineiden viennin Syyriaan, koska Assadin hallinnon ilmavoimat, jotka toteuttavat siviiliväestöön kohdistuvia mielivaltaisia ilmahyökkäyksiä, käyttävät niitä.

               (3)

               Unionin lisätoimet ovat tarpeen näiden toimenpiteiden panemiseksi täytäntöön.

               (4)

               Päätös 2013/255/YUTP olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Lisätään päätökseen 2013/255/YUTP artikla seuraavasti:

      ”7 a artikla
      1.   Kielletään lentopetrolin ja lentopetrolia varten erityisesti valmistettujen lisäaineiden myynti, toimitus, siirto ja vienti Syyriaan jäsenvaltioiden kansalaisten toimesta tai jäsenvaltioiden alueelta käsin taikka jäsenvaltioiden lippua käyttävillä aluksilla tai ilma-aluksilla, siitä riippumatta, ovatko ne peräisin jäsenvaltioiden alueelta.
      2.   Kielletään 1 kohdassa tarkoitettujen lentopetrolin ja sen lisäaineiden myyntiin, toimitukseen, siirtoon tai vientiin liittyvän rahoituksen tai rahoitustuen taikka, vakuutusten ja jälleenvakuutusten tai välityspalvelujen tarjoaminen suoraan tai välillisesti.
      3.   Jäsenvaltion toimivaltaiset viranomaiset voivat antaa luvan lentopetrolin ja sen lisäaineiden myynnille, toimitukselle, siirrolle tai viennille Syyriaan tai myyntiin, toimitukseen, siirtoon tai vientiin liittyvän rahoituksen tai rahoitustuen taikka, vakuutusten ja jälleenvakuutusten tai välityspalvelujen tarjoamiseen suoraan tai välillisesti kun niitä tarvitaan Yhdistyneiden kansakuntien tai sen nimissä toimivien elinten käyttöön humanitaarisissa tarkoituksissa, kuten avun toimittamiseen tai sen toimittamisen helpottamiseen, mukaan lukien lääkintätarvikkeiden ja elintarvikkeiden toimittaminen tai humanitaaristen työntekijöiden ja näihin liittyvän avun kuljettaminen, taikka Syyriasta tai Syyriassa tapahtuvaan evakuoimiseen.
      4.   Edellä 1 ja 2 kohdassa olevat kiellot eivät koske lentopetrolia ja sen lisäaineita, joita käyttävät yksinomaan Syyriaan laskeutuvat muut kuin syyrialaiset siviili-ilma-alukset edellyttäen, että ne on tarkoitettu ja niitä käytetään ainoastaan sen ilma-aluksen lentotoiminnan jatkamiseen, johon ne on kuormattu.
      5.   Unioni toteuttaa tarvittavat toimenpiteet sen määrittelemiseksi, mitkä tuotteet kuuluvat tämän artiklan soveltamisalaan.”

   2 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 12 päivänä joulukuuta 2014.

            Neuvoston puolesta

            Puheenjohtaja

         S. GIANNINI

      (1)  EUVL L 147, 1.6.2013, s. 14.


title: 2010/806/EU: Euroopan parlamentin ja neuvoston päätös, annettu 15 päivänä joulukuuta 2010 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/005 ES/Comunidad Valenciana Natural Stone, Espanja)

text:
               28.12.2010

               FI

               Euroopan unionin virallinen lehti

               L 342/18

         EUROOPAN PARLAMENTIN JA NEUVOSTON PÄÄTÖS,
   annettu 15 päivänä joulukuuta 2010,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/005 ES/Comunidad Valenciana Natural Stone, Espanja)
   (2010/806/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työelämään uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Espanja esitti 9 päivänä maaliskuuta 2010 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu yhdellä ainoalla Espanjan NUTS II -alueella, Valencian itsehallintoalueella (Comunidad Valenciana, ES52), NACE Rev. 2:n kaksinumerotason 23 (muiden ei-metallisten mineraalituotteiden valmistus) piirissä toimivissa 66 yrityksessä, ja täydensi hakemusta lisätiedoin 25 päivään toukokuuta 2010 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 422 850 euroa.

               (5)

               EGR:stä olisi sen vuoksi otettava käyttöön varoja rahoitustuen antamiseksi Espanjan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 422 850 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 15 päivänä joulukuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         O. CHASTEL

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.